H O T Ă R Â R E

**privind** **aprobarea componenței nominale a Comisiei**

**pentru Protecţia Copilului Cluj**

Consiliul Judeţean Cluj întrunit în şedinţă ordinară;

Având în vedere vedere Proiectul de hotărâre înregistrat cu nr. 177 din 19.09.2022 privind aprobarea componenței nominale a Comisiei pentru Protecţia Copilului Cluj, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 37.390/16.09.2022, care este însoţit de Raportul compartimentului de resort din cadrul aparatului de specialitate al Consiliului Judeţean Cluj cu nr. 37.408/16.09.2022 și de Avizul cu nr. 37.390 din 22.09.2022 adoptat de Comisia de specialitate nr. 5, în baza art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare dispozițiile:

* art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;
* art. 65 pct. 3, 11 și 16 - 17 din Anexa nr. 1 la Hotărârea Consiliului Județean Cluj nr. 139/2021 privind reorganizarea Direcției Generale de Asistență Socială și Protecția Copilului Cluj, aprobarea Organigramei, a Statului de Funcții și a Regulamentului de organizare și funcționare a aparatului propriu și a serviciilor sociale furnizate de către aceasta, cu modificările ulterioare;
* Dispoziției Președintelui Consiliului Județean Cluj nr. 170/2022 privind promovarea doamnei Molnar Nicoleta pentru exercitarea cu caracter temporar a funcției publice de conducere vacante de director general al Direcției Generale de Asistență Socială și Protecția Copilului Cluj;

În conformitate cu prevederile:

* + - art. 173 alin. (1) lit. d) și alin. (5) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
    - art. 62 - 67, ale art. 71 - 72, ale art. 84 - 86, ale art. 115 și ale art. 133 - 140 din Legea privind protecţia şi promovarea drepturilor copilului nr. 272/2004, republicată, cu modificările şi completările ulterioare;
    - art. 85 alin. (2) din Legea privind protecţia şi promovarea drepturilor persoanelor cu hándicap nr. 448/2006, republicată, cu modificările și completările ulterioare;
    - Hotărârii Guvernului nr. 502/2017 privind organizarea şi funcţionarea comisiei pentru protecţia copilului;
    - Hotărârii Guvernului nr. 797/2017 pentru aprobarea regulamentelor cadru de organizare şi funcţionare ale serviciilor publice de asistenţă socială şi a structurii orientative de personal, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

**Art. 1**. **(1)** Se aprobă componența nominală a Comisiei pentru Protecţia Copilului Cluj conform **anexei** care face parte integrantă din prezenta hotărâre.

**(2)** Sediul Comisiei pentru Protecția Copilului Cluj este în Municipiul Cluj-Napoca, strada General Eremia Grigorescu nr. 37-39, Județul Cluj.

**(3)** Se deleagă dreptul de reprezentare a Comisiei pentru Protecția Copilului Cluj în justiție către Direcţia Generală de Asistenţă Socială şi Protecţia Copilului Cluj, prin personalul cu pregătire juridică din cadrul acesteia.

**(4)** Mandatul membrilor Comisiei pentru Protecţia Copilului Cluj este de cinci ani, cu posibilitatea prelungirii acestuia în situaţii temeinic motivate.

**Art. 2.** La data comunicării prezentei hotărâri se abrogăHotărârea Consiliului Judeţean Cluj nr. 209/2004 privind constituirea Comisiei pentru Protecţia Copilului Cluj, modificată prin Hotărârile Consiliului Județean Cluj nr. 84/2008, nr. 23/2009, nr. 68/2009, nr. 104/2009, nr. 123/2009, nr. 114/2010, nr. 263/2010, nr. 282/2011, nr. 332/2011, nr. 255/2012, nr. 77/2013, nr. 115/2015, nr. 231/2016, nr. 227/2017, nr. 26/2019 și nr. 108/2021.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Secretarul General al Județului Cluj, precum și Direcția Generală de Asistență Socială și Protecția Copilului Cluj.

**Art. 4.** Prezenta hotărâre se comunică persoanelor desemnate prin art. 1 alin. (1); Direcției Generale de Asistență Socială și Protecția Copilului Cluj; Direcției de Sănătate Publică Cluj; Agenției Județene pentru Plăți și Inspecție Socială Cluj; Inspectoratului Școlar Județean Cluj; Asociației Căsuța Bucuriei; Asociației Familia Regăsită, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet "www.cjcluj.ro".

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 165 din 29 septembrie 2022**

*Prezenta hotărâre a fost adoptată cu 33 voturi “pentru”, fiind astfel respectate prevederile legale privind majoritatea de voturi necesară.*